Resep: Forelterrien | Maroela Media
Ferelterrien (Foto: Lapa-uitgewers)
Terrien is ŉ veelsydige Franse gereg wat tot sy reg kom as dit by kamertemperatuur voorgesit word. Dit is heerlike somerkos om saam met varsgebakte brood, melba-roosterbrood of ŉ bros pasteikors te geniet.
10g vinkel, fyngekap
10 g pietersielie, fyngekap
10 g grasuie, fyngekap
skiI van 1 suurlemoen, fyngerasper
1 filet gepekelde forel
Meng die botter, kruie en grasuie in ŉ mengbak of voedselverwerker om ŉ smeer te vorm. Geur met sout en voeg die fyngerasperde suurlemoenskil by.
Sny die forelskyfies so dun as moontlik met ŉ baie skerp mes.
Berei ŉ mini-broodpannetjie voor deur dit met kleefplastiek uit te voer. Pak eers ŉ laag forel en dan ŉ ewe dik laag kruiebotter onder in die pannetjie. Pak dan nog ŉ laag forel bo-op die botter en hou so aan totdat jy al die forel en botter opgebruik het. Eindig met ŉ laag forel.
Bedek die terrien met kleefplastiek en plaas iets bo-op om dit te kompakteer.
Laat oornag in die yskas staan.
Hierdie resep is verseker baie lekker, maar $$$$$ wat nou in my petrol tenk gaan
Resep lyk wel liplekker maar plaas groot asseblief iets wat meer bekostigbaar is
Louwrens · 1 maand gelede
Die gereg is vir my beskostigbaar maar vir ander dalk nie, “Foie gras” is dalk vir ander bekostigbaar, maar nie vir my nie. Ek is seker daar is ander resepte wat jou sak sal pas, klik net op die “resepte” skakel.
Baie dankie vir die resep, ek gaan die een moet toets. Lyk heerlik!